Tore Andreas Gundersen

Tore Andreas Gundersen (født 4. februar 1986) er en norsk tidligere fotballspiller. Han startet sin fotballkarriere i Flisa IL og fortsatte videre til Kongsvinger Toppfotball og deretter Lillestrøm og Dynamo Dresden, med utlån til Lyngby BK og Nybergsund. Han har også spilt for Hamarkameratene og Ullensaker/Kisa.

Han er sønn av den tidligere OL-svømmeren og politikeren Gunnar Gundersen. 

 Karrière 
Gundersen startet sin fotballkarriere i Flisa IL, hvor han spilte frem til 2002. Han debuterte for A-laget til Flisa i en alder av 15 år i 2001, hvor han fikk sitt innhopp i fjerdedivisjon. Hans debutsesong ble kronet med toppscorertittelen for klubben, noe som tiltrakk seg oppmerksomhet fra større klubber.

 Kongsvinger 
I januar 2003 signerte han en kontrakt med Kongsvinger, hvor han i sin første sesong fikk fem innhopp i Tippeligaen. Hans definitive gjennombrudd som fotballspiller kom i 2006-sesongen, hvor han dannet en målfarlig trio på topp hos Kongsvinger sammen med svenskene Peter Lindau og John Pelu. Det var også i Kongsvinger han fikk sine første kamper for Norge U-21, med debuten mot Danmark i begynnelsen av oktober 2006.Aftenposten.no – God Hæstad-debut da Norge vant (Av Øyvind Brenne. Publisert 5. oktober 2006, besøkt 16. mars 2011) Da 2006-sesongen ble avsluttet, var Gundersen klubbens toppscorer med 14 mål på 25+5 kamper, noe som gjorde at interessen for spilleren økte ytterligere.

 Lillestrøm SK 
Etter å ha markert seg hos Kongsvinger i 2006-sesongen og tilbragt et par uker på treningsamling på La Manga sammen med Lillestrøm skrev Gundersen under en fireårskontrakt med Lillestrøm den 10. februar 2007 med en overgangssum på én million kroner. Ifølge Lillestrøms manager, Jan Åge Fjørtoft, ble Gundersen da betegnet som «ung og lovende».Aftenposten.no – Skadet Gundersen klar for LSK  (Publisert 10. februar 2007, besøkt 16. mars 2011) Han fikk tre kamper som innbytter, og kun elleve minutters spilletid i sin debutsesong for LSK, en sesong preget av skader. Konkurrerende lagkolleger som Magnus Myklebust, Arild Sundgot, Olivier Occean og Bjørn Helge Riise gjorde veien til fast førstelagspill vanskelig. 

Til tross for problemer med å spille seg til en fast førstelagsplass ble han nevnt med navn av daværende landslagstrener Åge Hareide da Aftenposten spurte om hvem som kunne ta opp arven på landslaget i fremtiden etter John Carew og Steffen Iversen.Nettavisen.no – Fra poker til LSK-joker  (Av Marius Vik. Publisert 27. mars 2008, besøkt 16. mars 20111) Våren 2008 ble det offentlig kjent at Gundersen ønsket seg bort fra Lillestrøm på grunn av manglende spilletid og et dårlig forhold til trener Tom Nordlie.Aftenposten.no – Vil bort fra LSK på grunn av Nordlie  (Av Line Lauvsnes Oddekalv. Publisert 15. mai 2008, besøkt 16. mars 2011)

 Lyngby og Nybergsund 
I august 2008 ble han lånt ut til den danske klubben Lyngby BK, hvor han scoret fire mål på ni kamper i høstsesongen, før han ved sesongslutt vendte tilbake til Lillestrøm. I slutten av mars 2009 ble han av Lillestrøms nye trener, Henning Berg, lånt ut til Nybergsund for resten av vårsesongen i et forsøk på å skaffe seg spilletid.Aftenposten.no – Fra LSK til Nybergsund   (Av Reidar Løfaldi – Publisert 30. mars 2009, besøkt 2. april 2009) Hos Nybergsund dannet han et giftig spisspar med nigerianeren Kim Ojo og scoret 14 mål på 28 kamper i løpet av 2009-sesongen.

 Dymano Dresden 
Etter at hans kontrakt med Lillestrøm gikk ut ved sesongslutt 2009 stod han fritt til å søke etter andre klubber. Han var på prøvespill hos den tyske klubben Rot-Weiss Essen, men ble ikke enig om en kontrakt. I stedet skrev han under med Dynamo Dresden i januar 2010, som da spilte på tysk nivå tre i 3. liga. Til tross for en god start i sin nye klubb ble Gundersen leddbåndskadet i venstre ankel i midten av mars 2010, og måtte trene alternativt i to måneder.Kicker.de – Hiobsbotschaft für Trainer Maucksch (Av Jürgen Schwarz. Publisetr 16. mars 2010, besøkt 16. mars 2011) Han avsluttet deretter sesongen med ni kamper og to mål.

 Hamarkameratene 
Gundersen kom i søkelyset til flere klubber fra Hedmark i februar 2011 da det ble kjent at kontrakten hans med Dynamo Dresden gikk ut sommeren 2011. Både hans tidligere klubber, Kongsvinger og Nybergsund samt Hamarkameratene, meldte sin interesse og hadde konkrete samtaler med angrepsspilleren.H-A.no – «Hele Hedmark» jakter Gundersen  (Av Marius Skjelbæk. Publisert 19. februar 2011, besøkt 16. mars 2011) Den 15. mars ble det klart at Gundersen hadde valgt Ham-Kam, og ettersom han ble fristilt fra kontrakten med Dynamo Dresden ble han også klar for sesongstart med klubben.VG.no – Tysklandsproff hjem til HamKam (Av Eirik Borud og Wegard Bakkehaug. Publisert 15. mars 2011, besøkt 16. mars 2011) Han ble da gjenforent med sin tidligere trener Vegard Skogheim, som også var Gundersens trener i Kongsvinger.

 Ullensaker/Kisa 
Den 5. august 2014 meldte Gundersen overgang til Ullensaker/Kisa etter at han ble fristilt av Hamarkameratene.RB.no – Tore Andreas Gundersen er klar for Ull/Kisa (Av Per Kristian Torvik. Publisert 5. august 2014, besøkt 19. september 2014) I april 2015 valgte han å legge opp som fotballspiller grunnet skade og manglende motivasjon.Glomdalen.no – Gundersen legger opp (Av Marthe Stenberg. Publisert 8. april 2015, besøkt 10. februar 2016)

 Meritter 
Lillestrøm SK
 Norgesmesterskapet i fotball for herrer (1): 2007

 Referanser 

 Eksterne lenker 

 Spillerprofil hos Altomfotball.no 

Kategori:Norske fotballspillere
Kategori:Fotballspillere for Kongsvinger IL Toppfotball
Kategori:Fotballspillere for Lillestrøm SK
Kategori:Fotballspillere for Lyngby BK
Kategori:Fotballspillere for Nybergsund IL-Trysil
Kategori:Fotballspillere for SG Dynamo Dresden
Kategori:Fotballspillere for HamKam
Kategori:Fotballspillere for Ullensaker/Kisa IL
Kategori:Norske fotballspillere i Danmark
Kategori:Norske fotballspillere i Tyskland
Kategori:Personer fra Åsnes kommune
Kategori:Fødsler i 1986